Jacques Delors

De Jacques Lucien Jean Delors, gebuer den 20. Juli 1925 zu Paräis, an och do gestuerwen de 27. Dezember 2023, war e franséische Politiker, Member vun der Sozialistescher Partei vu Frankräich (PS). Eng vu sengen Duechteren, d'Martine Aubry, ass och an der franséischer Politik. Als Member vun der franséischer sozialistescher Partei ass si zanter dem Mäerz 2001 Buergermeeschtesch vu Lille.

Nodeem en zwee Joer, vun 1979 bis 1981, als Deputéierten am Europäesche Parlament war, gouf de Jacques Delors franséische Wirtschafts- a Finanzminister (1981-1984).

Vun 1983 -1984 war hie Buergermeeschter vu Clichy-la-Garenne am Departement Hauts-de-Seine.

1985 gouf hie President vun der Europäescher Kommissioun. Dës Funktioun hat hie bis Januar 1995. 1992 krut en de Karlspräis. Hie war och Doctor honoris causa vu 24 Universitéiten.

A senger Presidentschaft huet d'europäesch Integratioun grouss Fortschrëtter gemaach. Ënner him koum de sougenannten Acte unique zustanen an den Europäesche Bannemaart huet méi konkreet Formen ugeholl. Dee vun him presentéierten Delors-Plang huet doriwwer eraus den Ustouss fir d'Schafe vun der Europäescher Wärungsunioun ginn.

 Publikatiounen 
 Delors, Jacques:Mémoires (brochéiert), Januar 2004
 Madelin, Henri a Delors, Jacques: Refaire l'Europe: Le vieux et le neuf, (brochéiert), Juni 2007
 Giddens, Antony, Blair, Tony a Delors, Jacques: La Troisième voie face: Le Renouveau de la social-démocratie (Brochéiert) Abrëll 2002
 Endo, Ken: The Presidency of the European Commission under Jacques Delors, Macmillan, 1999
 Milési, Gabriel: Jacques Delors: l'homme qui dit non, (Brochéiert), 1995

 Um Spaweck 

 Op der offizieller Säit vun der Europäescher Kommissioun gëtt de Jacques Delors als hire fréiere President geéiert

Kategorie:Franséisch Ekonomisten
Kategorie:Franséisch Affekoten
Kategorie:Presidente vun der Europäescher Kommissioun
Kategorie:Franséisch Membere vun der Europäescher Kommissioun
Kategorie:Karlspräis
Kategorie:Gebuer 1925
Kategorie:Gestuerwen 2023
Kategorie:Finanzministere vu Frankräich
Kategorie:Ernst-Reuter-Plaquette
Kategorie:Commandeur de la Légion d'honneur
Kategorie:Erasmuspräis